Wir nachbenempten, Hans Stapfer, den man nempt Zuͦlouf, von Mùlinen ✳ einer, ✳ und der andˀn sit Hans Wildi, burger ze Brugg, an statt un̄ in vogt wise Adelheiten Stapferin, wilent Uͤli Stapfers, burgers ze Brugg, seliger gedechtnisse, elichē tochter, und Hans Bartˀ, ouch burger ze Brugg, anstatt und als ein
elich vogt Adelheiten Linggin, jetz miner und vormaln des genemptē Uͤli Stapfers efrowen, und min von ir wegen, bekenēt offenlich mitt disem brief, ✳ als
den̄ der jetzgent̄ Uͤli Stapfer und mitt im Heini Vischer, selig, siner swester man, in vˀgangnˀ zit den hof ze Mùlinen mitt ackern, matten und namlich mitt aller
rechtuḡ und zuͦgehoͤrd nach den erbfellen, umb das und ander ir guͦt der zit beschechē, ✳ zum erb gelichen habent Hansen Stapfer von Mùlinen, ✳ min, des obgen̄
Hansen Zuͦloufs, vatter seliger gedaͤchtnisse, ✳ den man nampt den alten Zuͦlouff, und sinen sùnen, ✳ mir un̄ minē bruͦdnˀ, soͤlich lichen und empfachen mitt
den gedingen darub̄ berett aber der zit nitt beschriben, ✳ sunder also guͤtlich, als zwischen frùnden, angestanden, bisz das Uͤli Stapfer, obgen̄t, in sin todbett
komen, das in dem jar nach Cristi gebùrt vierzechenhundert vierzigund siben jar beschechen, do ist das und andˀs nach sinem angebē durch meister Hansen Stapfer, sinen vetter, jetz lùtpriester ze Baden, in schrift genomen. ✳ ✳ und wand nū der hoff, den also ze buwen und zinsen an mich, obgen̄ Hansen Zuͦlouf, vō
minē vatter, vorgen̄t, komen ist und die zinsz, so Uͤlin Stapfer, vorgenempt, davō gehoͤrt habent ✳ nū zuͦgehoͤrent und angeerbt sind Adelheitē Stapferin, sin
tochter, vorgen̄t, zuͦ eigen ✳
und
Adelheiten Linggin, ir muͦter und min, Hans Barten, efrowen, ouch obgen̄t, zuͦ lipding nach recht, sitt und gewonheit der statt
Brugg und aber wir beidteil, obgenempt, bi soͤlichem lichen und empfachen des hofs inden gedingē, darub̄ berett und durch Uͤlin Stapfer als vor staͧt
in schrift geben, ✳ beliben ✳ und dabi aͧn intrag und endrung bestan sol, ✳ darub̄ hand wir innamen und anstatt als vor stàt und sunder ich, obgẽnter Hans Wildi,
anstatt miner vogt tochter, egent̄, mitt raͧt, heissen, wissen und willen minˀ hnˀ schulthn̄ und raͤten ze Brugg, die mich mitt Hansē Zuͦloͧf, irē vettˀ, dickgen̄, ir zuͦ vogt
geben hand, ✳ soͤlich des Stapfers angeben und schrift, vorgemeldet, herin schriben lassen und anstatt und fùr als vor stat gelopt, ✳ soͤlich lichen und empfachen nach
der in̄halt und nach des ampts im Eigen recht und gewoͤnheit steͣt zehalten und nach zekoment, wie billich ist. ✳ ✳ und wist die schrift also: item ander nechsten
mittwuch vor dem balmtag im xxvij jar starb mins vetter Stapfers wib. ✳ darnach, vor santt Johans tag acht tag, ✳ do starb Heini Smid. darnach, santt Jacops
tag, starb Hēman Stapfer. darnach starb der alt Stapfer, der vordrigen sùn vatter. und denocht was in leben Hans Stapfer und Heini Stapfer, des alten Stapfers
sùn, und It, sin tochter, die arbtent Uͤlin Stapfer, irn vatter, gar und gar anligendem und varendem guͦt. ✳ und darnach, nachdem alten Stapfer glich, do starb
Hans Stapfer und darnach, do starb It, des alten Stapfers tochter, und zum hindersten Heini Stapfer und arbt je eins das ander, ✳ also das des alten Stapfers
guͦt was alles sament gevallen an Heinin Stapfer, den man nampt den Smid, und also starb derselb Heini Stapfer zum hindristen. denocht was in leben
Uͤli Stapfer, des alten Smids sun, und sin swester, Heini Vischers ewip, und die zwey arbtent nū Heinin Stapfer alles, das er hatt, ligends un̄ varends.
item und darnach, vor vasnacht im xxviij, do lech Uͤli Stapfer und Heini Vischer, siner swester man, den hof ze Mùlinen mitt aller zuͦgehoͤrd Hansē
Stapfer, den man nampt den alten Zuͦlouf, von Mùlinen und sinen sùnen zum erb umb zwentzig stuck minder ein halb fiertel roggen, ✳ dero sind
zechen stuck minder ein halb fiertel roggen boden zinsz, sond si jerlich usrichten und nitt uff den hof slachen, und dero gehoͤren vier stuck mindˀ ein
fiertel kernen den obgen̄ Adelheiten Stapferin und Adelheiten Linggin, ir muͦter, nach recht der statt Brugg immass, als vor stàt, Uͦlrich Grùlich gehoͤ¬
rent zwen mùtt kernen, Cuͦntz Wirts erbē zwey malter habern und zechen fiertel roggen und Ruͦdin Senfer ein halb mùtt kernen. die ùbrigen zechen
stuck sind nach zinsz und halb an kernen und halb an roggen, und dero gehoͤrent fùnf stuck Adelheiten Stapferin und Adelheiten, siner muͤter, aber immasz,
als vor stat, ✳ Fridlin Mùsler von Stilli gehoͤrent vier stuck und ein stuck gehoͤrt gon Umikon der kilchen. ✳ und solich vor und nach zinsz sond jerlich usgericht ✳
werden nach zinsz und des ampts recht im Eigen. ✳ item und als der alt Zuͦlouf den hof als vor stat empfieng und daruf kam kouft er von Uͤlin Stapfer
und Heinin Vischer, obgen̄t, hoͤw und embd umb zwoͤlf guldin und darub̄, wen̄ er, ✳ sin sùn oder ir erben den hof ufgeben und davon gan wellent, sol inē
gevolgen und werden hoͤw und embd fùr zwoͤlf guldin ✳ oder aber zwoͤlf guldin dafùr, weders die Zuͦlouf wellent. ✳ fùro soͤllēt die Zuͦlouf oder ir erbē,
so si den hof ufgebent, des Stapfers erben in zwoͤlf jucharten, so geseͣyt sind, ✳ es sie korn oder habˀn, geben das dritt und das vierd fùr den abzug,
des nach zinsz desselben jars, darin̄ si ufgebent, und damitt den nachzinsz desselbn̄ jars zalt habn̄ und nùtzit fùro den̄ den boden zinsz geben, den̄
si also zum hof komen sind. ✳ ✳ item alles das stro, das uff dem hof valt und wirt, sond si daruff lassen und andehein ander end fuͤren noch verendern.
Uͤli Stapfer behuͦb ouch im selbs inder lichung des hofs, als vor stat, usz ein oͤpfelboͧm im Spilweg ze nechst am Kaͤser im Birhart zuͦ end siner wil. ✳ item
fùro wist die schrift, das ein acker stost an die obern strasz zuͦ einer sit ✳ und die lang sit stost am Mùliweg nider, ✳ sie Uͤli Stapfers und in̄ von siner ✳
muͦter, die den halben teil von ir swester geerbt hab, zuͦ erb an komen und inden obˀn hof und guͤter gelichen. item ein halb juch, stost anden
Eitembergerweg und gat der Mùliweg darùber, der gehoͤrt indes Gigers, seligen, guͦt und Uͤli Stapfer hàt genomen uff sin end, das die acker
sin sient, und er hab den Zuͦlouffen die in den obern hof und guͤter gelichen. ✳ und des alles zuͦ warem, vestem urkùnd und bestan̄tlicher sichˀheit ✳ hand wir, obgen̄ beidteil, diser sach zwen gelich brieff, jetwederm teil einen, ✳ lassen machen und erbetten die ersamen, wisen Ruͦdolf Nieslin, ze Kungsfelden hofmeister, und Niclaus Fricker, schulthn̄ ze Brugg, ✳ das die ir insigel fùr uns als unser obern, und darunder wir beidteil
uns diser sach fùr uns und unser erben in wise und an statt als vorstat ✳ wissentlich und vestenklich verbindent, ✳ doch irn obern, inen und
irn erben inallweg aͧn schaden, offenlich daran gehenckt habent, und geben sind uff donstag vor sant̄t Martins tag, nach Cristi gebùrt vierzechenhundertfunfzigundsechs jar. ✳